গাজীপুর সিভিল সার্জন মঞ্জুরুল হক জানান, টঙ্গী হাসপাতালে বার্ণ ইউনিট, অর্থোপেডিক্স ও ট্রমা, চর্ম-যৌন, সার্জারী, অ্যাজমা, কার্ডিওলজি বিশেষজ্ঞসহ ছাড়াও তাদের তিনটি অস্থায়ী মেডিক্যাল ক্যাম্পে শতাধিক চিকিৎসক, স্বাস্থ্যকর্মী ও অফিস সহায়ক ২৪ ঘন্টা ডিউটি করছেন। মুসল্লিদের সেবা দিতে ১৪টি অ্যাম্বুলেন্স রাখা হয়েছে। এছাড়াও বিভিন্ন সংগঠন ও প্রতিষ্ঠানের পক্ষ থেকে বিনামূল্যে চিকিৎসা সেবা দেয়ার জন্য ৪৫টি চিকিৎসা সেবা কেন্দ্র স্থাপন করা হয়েছে। ১১ জানুয়ারি থেকে ২১ জানুয়ারি পর্যন্ত চিকিৎসকসহ সকল স্বাস্থ্যকর্মীর ছুটি বাতিল করা হয়েছে।